**Priprava na govorni nastop – OPIS ŽIVLJENJA OSEBE**

1. Izberi si znano ali manj znano osebo (športnik, igralec, pevec …).
2. Poišči in zberi podatke o izbrani osebi.

(bodi pozoren na dejavnosti/opravila, ki se v njenem življenju ponavljajo oz. potekajo vsak dan, ob koncu tedna, v prostem času.)

1. Pomagaj si z internetom, televizijo, revijami, časopisi. O znanih osebah je zapisanih veliko člankov, reportaž, prispevkov.
2. Če najdeš posnet intervju z izbrano osebo, ga poslušaj oz. si oglej posnetek.
3. Če pa najdeš zapisan intervju z izbrano osebo, ga natančno preberi in si izpiši zanimive podatke.
4. **Bodi pozoren na**: zaporedje posameznih delov besedila.

Najprej povemo, o kom bomo govorili. Nato predstavimo dejavnosti in opravila, ki se v življenju osebe ponavljajo. Pri tem pazimo na časovno zaporedje, najprej npr. predstavimo opravila, ki potekajo zjutraj, nato tista čez dan in nazadnje večerna dela. Zapišemo tudi, kaj oseba po navadi dela ob koncu tedna, med počitnicami, v prostem času, morda v določenem letnem času.

1. Prav tako smo pozorni na časovno obliko. Ker glagoli opisujejo brezčasnost, opisujemo osebo večinoma v sedanjiku.
2. Ko imaš vse podatke zbrane, si naredi **miselni vzorec**. Lahko ga zapišeš v zvezek ali pa na bel list.

Ne pozabi – na miselni vzorec zapisujemo le ključne besede (ne pa stavkov oz. povedi).

**Primer miselnega vzorca:**

**Kdo Kje Kaj**

\_\_\_\_\_ \_\_\_\_ \_\_\_\_\_

je ta oseba? živi? počne med tednom?

**OPIS ŽIVLJENJA OSEBE**

**Kako Kaj**

**\_\_\_\_\_ \_\_\_\_\_\_\_\_\_\_\_\_\_**

preživlja vikende? dela med počitnicami,

prazniki?

9. Ko boš imel **miselni vzorec** napisan, boš skrbno napisal **pisno predlogo**.

10. Če jo boš pisal v zvezek, pazi na lepopis. Zapis poslikaj in mi ga pošlji na e-mail do 10. aprila. Če boš predlogo pisal na računalnik, jo shrani v Wordov dokument in mi jo pošlji do 10. aprila. Zapis naj bo dolg približno **2 strani**.

11. Dovolj časa boš imel, da se pripraviš na govorni nastop. Govorni nastop naj bo dolg najmanj **3 minute.**

***Pomni****, lastnosti dobrega govornika so: ima* ***bogat besedni zaklad,******govori jedrnato*** *(ne ponavlja povedanega),* ***živahno*** *(spreminja višino glasu, poudarja besede, si pomaga z rokami in mimiko obraza),* ***ne dela daljših premolkov, ne pretirava z uporabo mašil, govori jezikovno in pravorečno pravilno.***